# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 6

## கலை (செப்டம்பர் 17, 2010 - செப்டம்பர் 24, 2010) ஓட்டு (18|0|0)

### கேள்விகள்

#### பதில்

::**உங்கள் கேள்வியால் பலருடைய சிந்தனையையும் தூண்டியதற்கு முதலில் நன்றி சுந்தர்.**
விக்கியின் வளர்ச்சிக்காக விக்கிக்கு வெளியேயான நடவடிக்கைகள் என்னும்போது விக்கி அறிமுகம், விக்கி கலந்துரையாடல்கள், விக்கி பயிற்சிப் பட்டறைகள், கூகிள் மொழிபெயர்ப்பு ஒருங்கிணைப்பு, கட்டுரைப் போட்டி ஒருங்கிணைப்பு போன்றவற்றை நாம் எடுத்துக்காட்டுகளாகக் கொள்ளலாம்.  
விக்கிக்குள்ளேயே திட்டங்களை செயற்படுத்தும்போது நீங்கள் குறிப்பிட்டபடி அனைவரின் பங்களிப்பும் முழுமையாக, முறையாக பதிவு செய்யப்படுகின்றன. அதேநேரம் பலரும் கூட்டாக இணைந்து ஒரே இடத்தில் தொழிற்படுவதால், அந்தக் கூட்டுழைப்பின் முக்கியத்துவம் இலகுவாக உணரப்படுவதுடன், ஒருவருக்கான சுமை குறைக்கப்படுகிறது. தவிரவும், அவரவர் தமக்கு கிடைக்கும் நேரத்தில், விரும்பியபோது, விரும்பிய அளவில் தமது பங்களிப்பை செய்ய முடிகிறது.  
ஆனால் விக்கிக்கு வெளியான திட்டங்களில், திட்டங்களுக்கு ஏற்ப இவ்வகையான புரிந்துணர்வுடன் கூடிய கொள்கைகளை சரிவர நிறைவேற்ற முடியாமல் போகின்றது. அதற்கு நாம் எதிர்காலத்தில் இவை தொடர்பான சில கொள்கைகளைப் பின்பற்றலாம். வெளிப்படைத் தன்மையும், கூட்டுழைப்பும் இங்கே முக்கியமாகக் கொள்ளப்பட வேண்டும். இதற்குத் தேவையான கருவிகளும், வளங்களும் கண்டெடுக்கப்பட்டு பயன்படுத்தப்பட வேண்டும். தகுந்த திட்டமிடலும், ஒருங்கிணைப்பும் இங்கே அவசியமாகிறது.
- செய்தித்தாள் நிருபர்கள் ஓரிருவரை முன்னிறுத்துவதைத் தவிர்க்கவும், குறிப்பிட்ட நிகழ்ச்சி அல்லது திட்டம்பற்றி பிழையான தகவல்கள் அல்லது தெளிவற்ற தகவல்கள் வெளி வருவதைத் தவிர்க்கவும், **ஆரம்பத்திலேயே அதுபற்றி விக்கியில் அனைவரின் பார்வைக்கும் பொதுவில் அறிவிக்கலாம். இந்த வெளிப்படையான அறிவிப்பைப்பற்றி விக்கியில் பயனரல்லாத, ஆனால் வெளியே அந்த குறிப்பிட்ட நிகழ்ச்சி அல்லது திட்டத்தில் ஈடுபடுபவர்களுக்கும் அறிவிக்கலாம். அவசியமேற்படின், அது தொடர்பான அச்சடிக்கப்பட்ட செய்தி வெளியீடுகளை எழுத்து வடிவில் தயாரித்து வழங்கலாம். அந்த வெளியீடானது விக்கியில் பொதுப் பார்வைக்குட்பட்டும், அனைவரும் இணைந்தே தயாரிக்கலாம்.** இதை சரிவரச் செய்யாமல் போனதால், நடந்து முடிந்த கட்டுரைப் போட்டி தொடர்பாக இவ்வாறு சில தவறான தகவல்கள் வந்தது அறிந்ததே.
- நிகழ்ச்சி அல்லது திட்டம் **விக்கிக்கு வெளியான வேறு நபர்கள் அல்லது நிறுவனங்களுடன் சேர்ந்து நடத்தப்படும்போது, அவைபற்றி ஆரம்பத்தில் எடுக்கும் முடிவுகள் சரியானபடி நடைமுறைப் படுத்தப்படும் என்பதை உறுதி செய்து கொள்வது விக்கி தனது நல்மதிப்பை இழக்காது இருக்க உதவும்.** எடுத்துக்காட்டுக்கு, கட்டுரைப் போட்டியில் மடிக்கணினி வழங்கப்படும் என்று அறிவிக்கப்பட்ட போதிலும், அது பின்னர் நடைமுறைப் படுத்தப்படவில்லை என நினைக்கிறேன் (சரியாகத் தெரியவில்லை).
- **விக்கிப் பயனர்கள் கலந்துகொள்ளும் விக்கி தொடர்பான நிகழ்ச்சிகளைப்பற்றி முதலிலேயே விக்கியில் அறிவிக்க வேண்டும்.** அந்நிலையில் நிகழ்ச்சியில் கலந்து கொள்ளாதவர்கள் கூட விக்கிமூலமாக தமது பங்களிப்பை வழங்க முடியும். **ஏனையோரது கருத்துக்களும் இதன் மூலம் அந்த நிகழ்ச்சிக்கு வழங்கப்படும்.** இதனால் கூட்டுழைப்பு மீண்டும் உறுதிப்படுத்தப்படும்.
- விக்கிப் பயனர் ஒருவர், இப்படியான வெளி நிகழ்ச்சி அல்லது திட்டங்களில் கலந்து கொள்ளும்போது, ஒருவர் தான் பயனர், நிருவாகி, அதிகாரி என எந்தவொரு படிநிலையில் இருந்தாலும் **தன்னை பயனராக மட்டும் அறிமுகப்படுத்திக் கொள்ளலாம். அத்துடன் விக்கியானது கூட்டுழைப்பாலான ஒன்று என்பதை ஆணித்தரமாக எடுத்துக் கூறலாம்.** ஒரு சில விக்கிப்பீடியர்கள் தம்மைத் தாமே பெரியவர்களாகக் காட்டிக்கொள்ள விளையும்போதும், இவ்வாறான தவறுகள் ஏற்பட வாய்ப்புண்டு. (ஓரிருவரால் அப்படி ஏற்பட்டதாக அறிந்ததால் அதுபற்றி குறிப்பிடுகிறேன்).
மேலும் இவ்வாறு வெளி நிகழ்ச்சிகளில் ஒருவர் பங்குபற்றும்போது, அதில் **பங்குபற்றாத ஒரு பயனரின் பங்களிப்புக்கு முக்கியத்துவம் தரப்பட வேண்டியவிடத்து, அதனை பங்குபற்றுபவர் தவறாது தரவேண்டும். சில விடயங்களில் தாம் ஒருவராக முடிவுகளைக் கூறுவதைத் தவிர்த்து, விக்கி சமூகத்தைத் தொடர்புகொள்ள வெளியில் இருப்பவர்கள் கேட்டுக் கொள்ளப்படலாம்.**
- நிகழ்ச்சி, அல்லது திட்டம் **தொடர்ந்து வெளிப்படையான பார்வைக்கு சரியான முறையில் ஆவணப்படுத்தப்பட வேண்டும்.** (நான் கட்டுரைப்போட்டி தொடர்பாக நடந்த நடவடிக்கைகள் முழுவதையும் எனது விடுமுறை முடிந்து வந்த பின்னர் ஆவணப்படுத்துவதாக கூறியிருந்தேன். இன்னமும் அதனைச் செய்யவில்லை என்பது இப்போதுதான் நினைவுக்கு வருகிறது :(. ஒருவேளை சுந்தர் இதனை எனக்கு நினைவுபடுத்தத்தான் இந்தக் கேள்வியை என்னிடம் கேட்டாரோ? :). பல பிரச்சனைகள் காரணமாக இதனை செய்ய முடியாமல் போய்விட்டது. கூடிய விரைவில் இதனை செய்ய முயல்கிறேன்).  
கலந்துரையாடல்கள், பயிற்சிப் பட்டறைகள் போன்றன ஆவணப்படுத்தப்பட்டுள்ளன என்றே நினைக்கிறேன்.  
இவ்வாறு ஆவணப்படுத்தப்படுவதனால், பயனர் ஒவ்வொருவரது உழைப்பையும் ஒரு வகையில் பதிவு செய்து வைக்கவும் முடிகிறது. எடுத்துக்காட்டுக்கு, கூகிள் மொழிபெயர்ப்பு ஒருங்கிணைப்பு திட்டத்தில் ஓரிருவர் மட்டுமே அதிக உழைப்பை விக்கிக்கு வெளியே இருந்து செய்யும்போது, அவர்களது உழைப்பும் பதிவு செய்யப்பட இந்த ஆவணப்படுத்தல் உதவுகிறது.
- கலந்துரையாடல், பயிற்சிப் பட்டறைகள் போன்ற நிகழ்வுகள் தவிர்ந்த, ஏனைய **திட்டங்களை முடிந்தவரையில் விக்கிக்குள்ளேயே வைத்து செய்வது நல்லது.** அதனால் குறிப்பிட்ட சிலரிடம் மட்டுமே சுமையேற்றப்படாமல், பலரும் பணிகளை பகிர்ந்து செய்ய முடிவதோடு, முற்று முழுதான வெளிப்படைத் தன்மையும் பேணப்படும். இது வருங்காலத்தில் பின்பற்றப்படுவது நல்லது என்பதற்குச் சிறந்த எடுத்துக்காட்டு கட்டுரைப் போட்டி தொடர்பாக நாம் சந்திக்க வேண்டியிருந்த இன்னல்கள் (விக்கியில் எழுத ஆரம்பித்த பின்னர், நான் மறந்து போயிருந்த, தொடர்ந்து பயன்படுத்தி வராத பல தமிழ்ச் சொற்கள் சரளமாக நினைவுக்கு வருவது எனக்கு கிடைத்த நன்மையில் ஒன்று :). இந்த இன்னல் என்ற சொல்லும் அப்படி மறந்து போயிருந்த ஒன்று). அந்த இன்னல்கள்பற்றி விரிவாக அது தொடர்பான ஆவணப்படுத்தலில் குறிப்பிடலாம் என நினைக்கிறேன். கட்டுரைப்போட்டியில் கட்டுரைகள் நேரடியாக ஒரு தனிப்பட்ட பயனர் வெளியில் உருவாக்கப்பட்டிருக்கலாம் என்பது அனைவரும் இறுதியில் ஏற்றுக்கொண்டுள்ள ஒன்று. அப்படிச் செய்திருந்தால் பலரது சுமைகளும் குறைக்கப்படிருப்பதுடன் வெளிப்படையாகவும் இருந்திருக்கும்.  
பெரிய கேள்வியாதலால், நானும் பெரிய பதிலாகவே தந்துவிட்டேன் என நினைக்கிறேன். :)
:ஆழமாக எண்ணிப் பார்த்து விடையளித்தமைக்கு நன்றி, கலை. பொதுவாக, ஆங்கில விக்கி நிருவாகிகளுக்கான வாக்கெடுப்பில் நிருவாகப் பணிகள் தொடர்பான கேள்விகளைக் கேட்பதன் நோக்கம், ஒரு நபரைப் பற்றி அறியாத பயனர்கள் அந்நபரை மதிப்பிட்டு அதனடிப்படையில் வாக்களிப்பதற்காகவே. இங்கு நாம் ஒருவரை ஒருவர் நன்கு அறிந்துள்ளதால் அந்தத் தேவை ஏற்படவில்லை. இருந்தாலும் இந்தச் சாக்கில் சில தொலைநோக்குக் கேள்விகளைக் கேட்டால் நீங்கள் தந்துள்ளது போல் நல்ல விடைகள் கிடைக்கும் என்பதாலேயே கேட்டேன், மற்றபடி இது
தேர்வுக்கான கேள்வி இல்லை. :)
:உங்கள் பரிந்துரைகளை வேறு ஒரு திட்டப்பக்கத்தில் வைத்து உரையாடி ஒரு முறை வகுக்கலாம். -- சுந்தர் <sup>\பேச்சு</sup> 03:03, 18 செப்டெம்பர் 2010 (UTC)